-एक मीनार? -वह वसंत तक बन जानी चाहिए।
क्या हमारी प्रजाति के दायरे से बाहर भागीदारों की तलाश करने पर विचार किया है?
अपना प्रस्ताव बोलो
ताकि मैं उसे अपने पिता के पास ले जा सकूँ।
वह कुछ छुपा रहा होता तो मुझे आभास हो जाता।
शायद उसे आभास हो गया था कि तुम कुछ छुपा रहे हो।
यह कौन सी जगह है?
न्यूमेनोर की द्वीप सल्तनत।
मैं सोच रहा था कि उसे टाल दूँ।
जब समुद्री परीक्षा आरंभ होगी और जहाज़ निकलेगा, तुम उस पर होगे।
मुझे मुसीबत नहीं चाहिए।
यह तो दक्षिणभूमि का नक्शा है।
यह एक जगह ही नहीं, एक योजना बयान कर रही है,
अपना ख़ुद का लोक बनाने का।
दक्षिणभूमि गंभीर ख़तरे में हैं।
अगर सौरॉन वाकई लौट आया है, तब तो दक्षिणभूमि केवल शुरुआत है।
अगर तुम में से कोई भी ज़िंदा रहना चाहता है...
तो हम भोर होते ही एल्वन मीनार के लिए निकलेंगे।
इसे अदार के पास ले चलो।
कहा जाता है पुराने दिनों में सौरॉन के कई नाम थे।
शायद यह उनमें से एक होगा।
तुम्हारे लोगों का कोई राजा नहीं है, क्योंकि वह तुम ही हो।
मेरे साथ मध्य-धरती चलो।
तुम्हारे पास सेना नहीं है।
वह सब बदलने वाला है।
द लॉर्ड ऑफ़ द रिंग्स : द रिंग्स ऑफ़ पावर
इस राजदरबार में, हम अपने द्वीप के भविष्य को तय करने के लिए रोज़ इकट्ठा होते हैं।
लेकिन शिशु-आशीर्वाद समारोह में,
हम उनका स्वागत करते हैं जो उस भविष्य को जिएँगे।
ऐसा भविष्य जो समुद्र के क्षितिज पर उगते सूरज से भी ज़्यादा असीम है।
तुमने इसके लिए क्या नाम चुना है?
एलिनेल।
तुम्हारे अंदर न्यूमेनोर की शक्ति उत्पन्न हो।
उसका विवेक तुम्हारे कदमों का मार्गदर्शन करे...
कभी-कभी हमारे द्वीप को अंगड़ाई की ज़रूरत होती है।
बिल्कुल तुम्हारी तरह।
आज बहुत सुहाना दिन है, राजरानी साहिबा।
आप किस काम से शुरुआत करेंगी?
उन्होंने एल्फ़ को सभा में बुलाया।
आज सुबह ही।
एल्फ़ के साथी ने चार गिल्ड्समैन पर हमला किया, और मिरियल ने उसे चाय पर बुलाया?
शायद एल्फ़ को दंड देने के लिए बुलाया होगा।
या उससे आदेश लेने के लिए।
और जहाँ वह एल्फ़ हमारी रानी के कानों में ज़हर डाल रही है,
हमारे लिए कौन बोल रहा है?
चांसलर!
उसे मेरी नमस्ते कहना, ठीक है? ज़रा धीरे बोलो।
क्या आप एक लेना चाहेंगे, जनाब? लीजिए, जनाब।
मुझे पता नहीं था कि आप कोई ज़रूरी काम कर रहे हैं।
चांसलर!
शासन कला ऐसी कला है जिसमें छोटे मसलों को उतनी ही अहमियत देनी होती है
जितनी कि बड़े मसलों को।
मुझे लगता था कि तुम अब तक यह सीख गए होगे।
मैं बस होशियारी दिखा रहा था।
होशियारी केवल वे दिखाते हैं जिनकी महत्वाकांक्षाएँ सीमित होती हैं।
मैं चाहता हूँ कि तुम समझदार बनो, बेटा।
अब, क्या परेशानी आ गई है?
एक छोटा सा बवाल खड़ा हो गया है।
हमारे तट पर एल्फ़ जहाज़?
एल्फ़ मज़दूर तुम्हारे काम छीन रहे हैं?
वे मज़दूर जो सोते नहीं हैं,
थकते नहीं हैं, बूढ़े नहीं होते हैं।
नहीं!
मैं तो कहता हूँ, रानी या तो अंधी हैं
या फिर एल्फ़ की गुलाम हैं।
बिल्कुल अपने पिता की तरह।
-एल्फ़ की गुलाम! -एल्फ़ की गुलाम!
एल्फ़ की गुलाम!
और अगर वह एल्फ़ अभी यहाँ होती, तो वह क्या देखती?
न्यूमेनोर की प्रजा,
या फिर रिरियाते बच्चों का एक झुंड?
हम ऐडान के बेटे और बेटियाँ हैं।
ऐलरॉस तर-मिन्यातूर के, जिनकी सेना ने स्वयं मॉरगौथ पर विजय हासिल की।
लेकिन अब एक एल्फ़, एक भगोड़ी, हमारे लिए ख़तरा बन सकती है?
तुम सब, नीचे अपने संघ के चिह्नों को देखो।
ताकतवर हाथों की विरासत।
उन पुरुषों की जिन्होंने समुद्री दीवार बनाई।
जिन्होंने आर्मेनेलॉस को नींव से बनाया, हमारी सभ्यता की जीत।
लेकिन अब एक एल्फ़ हमारे लिए ख़तरा बन सकती है?
मेरे मित्रो...
मुझ पर विश्वास करो।
मेरे इन घट्टेदार हाथों की सौगंध,
मैं कभी न्यूमेनोर की बागडोर को किसी एल्फ़ के हाथों में नहीं जाने दूँगा।
हमारा राज्य हमेशा मनुष्यों का राज्य रहेगा।
सबके लिए जाम!
इस शहर में ऐसा कोई नहीं है जिसे वह नहीं जानते,
जिसे वह नहीं बदल सकते, जिस पर उनका एहसान न हो...
बेहद काबिल-ए-तारीफ़ है।
मैं तो "खीझ दिलाने वाला" कहने वाला था।
मिनेलतर्मा के पास अंगूर-बाग़ानों की है।
पीते ही सारी परेशानियाँ भूल जाओगी। ऐसा कहते हैं।
परेशानियों के लिए बहुत मशक्कत की है।
तो तुम नई प्रशिक्षु होगी।
मैं केमेन हूँ। और तुम्हारा नाम...
ईरियन। नक्शे लेकर आओ, इसी वक़्त।
तुम मुझे तंग कर रही हो, एल्फ़।
मैंने मेहमान समझकर स्वागत किया,
और तुम प्राचीन मसौदे चुराने के लिए सरपट हमारे देहात चली गईं
जबकि तुम्हारे दक्षिणवासी साथी ने हमारे नागरिकों पर हमला किया।
ज़ाहिर है कि वह गुस्से में होगा। उसकी प्रजा मर रही है।
"उसकी प्रजा"?
जिसको आपने काल कोठरी में बंद किया है वह कोई आम फ़सादी नहीं,
पर दक्षिणभूमि के सिंहासन का निर्वासित भटका हुआ उत्तराधिकारी है।
फिर तो एलेंडिल भी एक रुनिक सम्राट होगा।
असल में, मैं तो एक आम सामंत हूँ।
उसकी प्रजा बिखरी हुई है। बिना नेता के।
पर आपके समर्थन से वे उसके ध्वज के पीछे एकजुट होकर लड़ सकते हैं।
"समर्थन" से तुम्हारा मतलब?
सौरॉन एक समय पर आपके लोगों का दुश्मन था, जितना कि मेरा दुश्मन था।
उस अधूरे काम को पूरा करने के लिए आपसे विनती करती हूँ।
न्यूमेनोर और एल्व्स के बीच दोबारा गठबंधन बनाने के लिए...
और मेरे साथ लड़ने के लिए, दक्षिणभूमि के लोगों को बचाने के लिए
इससे पहले कि सौरॉन उनकी ज़मीन पर अपना हक़ जमा ले।
इस दरबार में हम कई प्रस्ताव सुनते हैं।
लेकिन इतना हैरतअंगेज़ और महत्वाकांक्षी प्रस्ताव नहीं सुना।
बहरहाल, न्यूमेनोर ने दूसरा रास्ता चुना है।
पूरे न्यूमेनोर ने नहीं।
चाहे राजा हो या बढ़ई, उस दक्षिणवासी को न्याय का सामना करना होगा।
यह मुलाकात ख़त्म होती है।
फिर दूसरी मुलाकात की गुहार करने के अलावा कोई चारा नहीं है।
न्यूमेनोर के असली शासक के साथ।
आपके पिता, राजा।
उन मामलों पर बात मत करो जिनकी समझ तुम्हें नहीं,
गैलाड्रिएल, फनर्फ़िन की पुत्री।
आपको हट जाना चाहिए,
ताकि प्रस्ताव उसके सामने रखूँ जो उत्तर देने का अधिकारी है।
गैलाड्रिएल, बस...
और तुम किस अधिकार से यह बोल रही हो, एल्फ़?
अपने लोगों के अधिकार से?
या तुम समुद्र में खोई, तूफ़ान में तिनके के सहारे को तड़प रही हो?
मेरे अंदर एक तूफ़ान है।
जो मुझे किसी कारण ही इस द्वीप के किनारे लाया था।
और इस तूफ़ान को तुम नहीं शांत कर पाओगी, राजरानी।
मैं बताता हूँ।
शराबखाने में झगड़ा?
राजद्रोह।
तुमने लगभग इम्तिहान पार कर लिया!
कुछ ही दिनों में,
मुझे तुम सबको साथी नाविक बुलाने का सौभाग्य मिलेगा।
अब खींचो, कैडेट! खींचो!
इसिल्डर...
अब खींचो, कैडेट!
खींचो!
रस्सी!
अपनी सफ़ाई दो।
साहब, कोई ग़लती हुई होगी।
वह मेरी ग़लती थी, उस्ताद जी।
रस्सी मुझसे छूटी।
तुम्हें सैकड़ों बार उस रस्सी पर पकड़ छोड़ते हुए देखा है
यह हरकत जानबूझकर की गई थी।
समुद्र रक्षक दल से बाहर हो!
तुम तीनों!
"पश्चिम में"? असली न्यूमेनोर?
फिर से वही बकवास जो तुम्हारा भाई किया करता था!
मुझे लगा कि उस्ताद बस मुझे बर्खास्त करेंगे।
मुझे अफ़सोस है।
तुम्हें अफ़सोस है?
तुमने हम सबकी ज़िंदगियों में आग लगा दी।
पात्र कहाँ गया? मुझे उल्टी आ रही है।
मैं पिताजी से बात करूँगा।
-तुम दोनों को बहाल कराऊँगा। -नहीं।
तुमको उस जगह से निकाला गया
जिस जगह के तुम लायक ही नहीं थे।
-वेलांडिल... -नहीं।
जब से चप्पू पकड़ने लायक हुआ, तब से नाव में काम करना चाहता था।
उसके लायक बनने के लिए मैंने सबकुछ किया। और तुमने क्या किया?
मरी हुई माँ के बारे में रोने और बड़बड़ करने के अलावा कुछ नहीं।
बस करो! बहुत हुआ!
हाँ, वही पुराना इसिल दूर जाता हुआ।
इसिल! तुम कहाँ जा रहे हो?
जाऊँ, रुकूँ, कोई फ़र्क पड़ता है?
असली समस्या वह है। और वह कहीं नहीं जाने वाला।
मैग्रोट!
अदार...
हिम्मत से मरो।
तुम कहाँ पैदा हुए थे...
सिपाही?
बेलेरियैंड में।
नदी मुख के पास?
तुम कौन हो?
एक बार मैं उस नदी के तट पर गया था...
जब मैं छोटा था।
मुझे याद है कि...
उसके किनारे कपूर के फूलों से ढके हुए थे।
मीलों तक।
ऑर्क्स तुम्हें पितृदेव क्यों कहते हैं?
तुमसे कई झूठ बोले गए हैं।
कुछ तो इतनी गहराई तक जाते हैं,
कि चट्टानें और जड़ें भी अब उन पर विश्वास करने लगी हैं।
उन सबको सुलझाने के लिए...
एक नई दुनिया के निर्माण की आवश्यकता होगी।
लेकिन यह तो केवल देवता ही कर सकते हैं।
और मैं कोई देवता नहीं हूँ। कम से कम...
अभी तक तो नहीं।
तुम क्या हो?
उन मनुष्यों के पास जाओ जिन्होंने पुरानी रक्षामीनार में पनाह ली।
उन्हें मेरा एक संदेश देना।
कैसा संदेश?
सभी बैरेक भर चुके हैं। जहाँ जगह मिले वहीं डेरा जमा लो।
-यह झुंड कहाँ से आया है? -इओर्बाद।
मतलब यहाँ से लेकर ओरोड्रुइन तक के सब गाँव आ चुके हैं।
बाकी के कहाँ हैं?
बस इतने ही हैं।
फिर राशन में कटौती करनी होगी।
मेरे राशन में कटौती न करना।
तुम्हें फ़ैसला लेने का हक़ किसने दिया?
हर उस इंसान ने जो इस बुर्ज में आया, वालड्रेग। तुम भी।
हम क्या खाएँगे?
-कोई रास्ता निकाल लेंगे। -कैसे?
-मुझे नहीं पता। -वह तो दिख ही रहा है।
वालड्रेग का तहखाने वाला गोदाम?
हम छोटे से दल को शहर भेजेंगे।
दिन में, जब ऑर्क्स कम होते हैं, झटपट और चुपके से जो हाथ लगे वह ले लेंगे।
उन्हें पता भी नहीं चलेगा।
किस बेचारे को साथ ले जाओगे?
कोई नहीं गया, तो मैं ही चला जाऊँगा।
तुम वहाँ नीचे नहीं जाओगे।
हम पहले दोबारा पहाड़ियों को छान मारेंगे। शिकारी इकट्ठा करेंगे।
और वे किसका शिकार करेंगे? चंद खरगोशों का?
उससे एक दिन पेट भरेगा।
तो एक और दिन ज़िंदा रहेंगे। और उसका शुक्र मनाएँगे।
मैं सब बिखरते देखकर
और कुछ न करके थक चुका और तंग आ चुका हूँ...
-हम पूरी कोशिश कर रहे हैं। -मैं नहीं!
थीओ!
मदद कर सकते हो या इसे और मुश्किल बना सकते हो।
तुम्हारी बातों में नहीं आना चाहिए था।
मैं वापस जा रहा हूँ।
इतने डरपोक मत बनो।
चलो।
रोवन, शराबखाना।
मैं वहाँ अंदर नहीं जाऊँगा।
वहाँ शायद और खाना मिल जाए।
चलो भी, यह जगह सुनसान है।
ठीक है। मैं जाता हूँ।
रोवन?
जवान ख़ून।
वह कहाँ से मिला?
वह मुझे दो।
अरे! मुझे वह मिल गया!
मुझे वह मिल गया! एक लड़का है! तिलिस्मी टुकड़ा उसके पास है!
लड़का? वह कहाँ है?
वह यहीं-कहीं छुपा हुआ है।
तुम! पितृदेव को ख़बर भेजो!
तुम बाकी के सब, तलाश करो।
वह जब तक नहीं मिल जाता कोई नहीं सोएगा।
पकड़ लिया!
एल्व्स और बौने एक साथ काम करते हुए। अद्भुत नज़ारा है।
यह बिल्कुल वैसा है जैसा आपने कहा था।
क्या हुआ?
कुछ नहीं। बस...
एक पल के लिए, वहाँ खड़े हुए, तुम अपने पिता की हूबहू छवि लग रहे थे।
-मैं नहीं जानता था कि आप उनसे मिले हैं। -बेशक, कई बार।
उनके अंदर एक तरह की दूरदर्शिता थी।
मुझे याद है, एक बार उन्होंने कहा था,
कि एक दिन, मेरा भविष्य उनके बेटे के हाथों में होगा।
यह बात काफ़ी हल्के में कही, जैसे कोई अगले दिन की बारिश के बारे में कहता है।
और मैं...
मैं वह बात भूल गया था... इस क्षण तक।
कैसा संयोग है न?
आज आप कुछ अशांत लग रहे हैं, प्रभु।
कौन सी चिंता सता रही है?
ख़ुद से वादा किया था कि तुमसे नहीं कहूँगा। वह तुम्हारा मित्र है।
डुरिन।
या तो वह मुझसे बच रहा है या फिर कुछ छिपा रहा है।
तुमने उसके कर्मीदलों से बात की?
सभी उन्नीस दलों से। वे मेरी बात टालते रहे।
यह बात थोड़ी संदिग्ध लगने लगी है।
तुम्हारा यह इशारा है क्या कि डुरिन मेरी सौतन लाया है?
-आपके अलावा कोई नहीं है, देवी। -मैं जानती हूँ।
उसे और कौन झेलेगी?
अमीर बुढ़िया, चूमो मणि को चमकाओ अपने हीरे और सोना
आह! मत करो!
गेर्डा, अपने भाई को मारना बंद करो!
-हम पिटाई-पिटाई खेल रहे हैं। -तो वह खेलना बंद करो।
तुमने स्वर्णिम सोपान में उसे ढूँढ़ा?
या फिर त्रिद्वार रक्षक में?
मैं तो भूल ही गई थी।
इन नन्हे शैतानों ने मेरे दिमाग़ का दही बना दिया है।
वह आज श्वेतरत्नों की खुदाई के लिए गया था।
जानती हूँ, डिसा, ऐसा कोई राज़ नहीं है जो छल द्वारा छुपाया जा सकता है।
एक बौने को उसी के घर में झूठा बुला रहे हो?
यह तो झगड़े को बुलावा देना हुआ।
अगर डुरिन खनन कर रहा है,
तो अपनी छेनी वाली कुल्हाड़ी लिए बिना क्यों जाएगा?
और आप उसका पसंदीदा व्यंजन क्यों बनाएँगी
अगर वह उस खाई में गया है जहाँ उतरने में पूरे दो दिन लगते हैं?
अमीर बुढ़िया, चूमों मणि को चमकाओ अपने हीरे...
गेर्डा, चेतावनी देती हूँ!
डुरिन अपनी कुल्हाड़ी नहीं ले गया
क्योंकि जिस श्वेतरत्न के लिए गया है वह काटा नहीं, खोदा जाता है।
मैं छछूँदर की पूँछ का कोरमा
बना रही हूँ क्योंकि उसे पकने में थोड़ा समय लगता है।
और जबकि तुम जैसे बाहर वालों को कई दिन लग जाते हैं,
मेरे पति जैसे बौने आरोहकों को
श्वेतरत्न खदान में उतरने में कुछ ही घंटे लगते हैं।
तुम मुझसे कुछ और भी पूछना चाहते थे, प्रिय?
नहीं।
शुक्रिया।
श्वेतरत्न। बढ़िया बहाना मारा।
उम्मीद है उसने मान लिया। वह एल्फ़ आसान से बेवकूफ़ नहीं बनता।
बिल्कुल नहीं।
ख़ुशकिस्मती की बात है कि मेरी रानी किसी को भी मनाने में माहिर है।
यह शुक्र मनाने की एक और वजह कि मैंने तुमसे शादी की, मार्गिड रस्टबॉरिन से नहीं।
और दूसरी कौन सी वजह है?
मैं वह बाद में बताऊँगा।
चुप करो। हमें इतना शोर नहीं मचाना चाहिए।
पुरानी खदान में अच्छी प्रगति हो रही है।
मैंने पक्का किया कोई उसके साथ बाहर जाए...
मिररमियर के नीचे की पुरानी खदान है।
तुम भटक गए हो, एल्फ़?
नहीं। मुझे पता है कि मैं कहाँ जा रहा हूँ।
आपका दिन शुभ हो।
अमीर बुढ़िया, चूमो मणि को। चमकाओ अपने हीरे और सोना।
मैं जानता था!
डुरिन?
मेरी जासूसी करने आए हो, एल्फ़?
कतई नहीं। यह क्या जगह है?
मैं वाकई विश्वास कर लूँ कि तुम्हें नहीं पता?
कि यह उसका तुम्हें यहाँ भेजने का असली कारण नहीं है?
तुम लोग यह अपने लिए चाहते हो।
डुरिन, मैं क्या चाहता हूँ?
उस कक्ष में जो कुछ भी है, मुझे उसकी कोई परवाह नहीं है।
मुझे तुम्हारी परवाह है, इस दोस्ती की परवाह है।
और दोस्ती में राज़ नहीं रखते।
इस सबका क्या मतलब है?
मुझे तुम्हारा वचन चाहिए।
पर्वतों की क़सम खाओ,
कि मैं जो तुम्हें बताने वाला हूँ तुम उसके बारे में
किसी और को भनक भी नहीं लगने दोगे।
बौनों का क्रोध एल्व्स की याददाश्त से तेज़ है।
तुमने अपना वचन तोड़ा,
तो इस पत्थर की शक्ति तुम्हें और तुम्हारे परिजनों पर अभाग्य बरसाएगी,
इस मध्य-धरती में तुम्हारे आख़िरी दिन तक।
क्या तुम कसम खाते हो, एलरॉन्ड?
मैं अपने पिता, समुद्री योद्धा इअरेंडिल की स्मृति की कसम खाता हूँ।
यहाँ तुम मुझे जो भी बताओगे वह केवल मेरे कानों में पड़ेगा।
डिसा ने नियमित सोने की खुदाई के दौरान इसका पता लगाया था।
एक नया अयस्क।
रेशम से हल्का, लोहे से सख़्त,
हथियार के रूप में, यह हमारी सबसे सशक्त तलवार बनेगी।
सिक्के के रूप में, यह सोने से भी ज़्यादा मूल्यवान होगा।
विचित्र है कि यह कैसे रोशनी को पकड़ता है।
लगता है मानो अंदर से रौशन हो।
मैं कह रहा हूँ, यह हमारे लोगों के लिए एक नए युग का आरंभ ला सकता है।
शक्ति, समृद्धि...
फिर इतनी गोपनीयता क्यों?
इसका जश्न क्यों नहीं मनाते?
यह मेरे लिए ख़तरनाक है।
मेरे पिता ने सावधानी के नाम पर
हमारे हर प्रयास पर रोक लगा दी है।
मैं देख सकता हूँ?
इस चमत्कारी अयस्क को क्या बुलाते हो?
हमारी भाषा में, "रुपहली चमकी।"
तुम्हारी भाषा में, मिथ-रॉड जैसा कुछ।
नहीं। यह मिथ्रिल होगा।
तो तुम वाकई एरेगियन की ख़ातिर इतनी दूर आए थे?
मैं इसलिए आया क्योंकि 20 साल की दूरी बहुत लंबी होती है।
एक एल्फ़ के लिए भी।
इसे रख लो।
हमारी दोस्ती की निशानी।
बहुत ख़ूब।
डुरिन, नहीं!
वहाँ नीचे चार बौने हैं!
डुरिन!
ईरियन, फ़र्श और प्याले साफ़ करो।
बेहद माफ़ी चाहती हूँ।
कोई बात नहीं। सच में, सब ठीक है।
मुझे लगा तुम्हारा हुनर नक्काशी तक सीमित था।
रगड़कर सफ़ाई करने से फ़ुर्ती आती है।
गिल्ड उस्ताद तो यही कहते हैं।
तो, यह कैसा रहेगा? मैं फ़र्श चमकाऊँगा, तुम प्याले धोना।
आख़िरी आने वाला खाने के पैसे देगा।
मैं किसी अजनबी के साथ नहीं जाने वाली।
अक्लमंद हो। अगर कोई वैसा दिखा, तो तुम्हें बता दूँगा।
भले ही हर रुकावट पर धावा बोलने की तुम्हारी आदत का मुरीद हूँ,
जैसे कि सरपट दौड़ता घोड़े का बच्चा...
क्या तुमने कभी सोचा है कि तुम त्रासक या ऑर्क्स से नहीं, बल्कि मानवों से
लड़ रही हो?
क्या तुम वाकई मुझे युद्ध कला पर सलाह दोगे?
नहीं, मैं...
मैं यह हिमाकत नहीं करूँगा। पर फिर...
रानी का दरबार कोई आम युद्ध का मैदान भी तो नहीं है, है न?
आगे बोलो।
इस तरह की घटना में, मेरा मानना है कि
तुम्हारा यह पहचानना ज़रूरी है कि तुम्हारे विरोधी का सबसे बड़ा डर क्या है।
-और उसका फ़ायदा उठाना होगा? -नहीं।
उन्हें उस पर जीत हासिल करने का ज़रिया देना होगा।
ताकि तुम उन्हें काबू में कर सको।
तो तुम्हारे मानदंड से, मैं यहाँ इसलिए हूँ
क्योंकि रानी के डर की वजह नहीं जान पाई?
मेरे छोटे मानदंडों से। हाँ।
और उससे कुछ पलों के लिए मिलने पर तुमने पहचान लिया?
जिस दौरान तुमने जहाज़ की माँग की, लोगों का अपमान किया, आदेशों की अवहेलना की,
इस पूरे दौरान वह शांत रही।
अब, अचानक उसने तुम्हें काल-कोठरी में बंद कर दिया।
क्यों?
उससे तुम्हारे लोगों के लिए लड़ने को कहा।
लेकिन वह इस बात से तो नहीं भड़की, है न?
मैंने उसके पिता से बात करने की माँग की।
मीनार में रहने वाले राजा, जिन्हें किसी ने सालों से नहीं देखा।
देखा क्या होता है जब तुम सरपट दौड़ने के बजाय एक पल ठहरकर सोचती हो?
मेरी तुलना घोड़े से मत करो।
मुझे यहाँ से जाने के लिए मनाना बंद करो, तो पक्का।
सलाम, एल्फ़।
राजरानी जी ने अपना फ़ैसला सुना दिया।
आपको जहाज़ से एल्व्स के पास पहरेदारों के संग वापस भेजा जाएगा। आज रात।
एक कदम आगे लीजिए।
-मेरी सलाह है कि ऐसा मत करो। -मैं उसे जाने नहीं दे सकता।
दे सकते हो। अगर तुम जानते कि वह कहाँ जा रही है।
तुम यहाँ क्या कर रही हो?
किसी के साथ खाना खाने आई थी।
वह कौन है?
तुम्हारी वर्दी कहाँ है?
तुमने कैडेट दल से इस्तीफ़ा दे दिया?
नहीं, उससे भी बदतर।
तुम बर्खास्त हो गए?
हमें बर्खास्त करवा दिया।
इसिल...
ख़ैर, तुम जीत गए। अब तुम पश्चिम में जा सकते हो।
अपने दोस्तों की ज़िंदगी बर्बाद कर दी,
हमारे परिवार का नाम बदनाम किया।
मैं पश्चिम जाने के लायक नहीं हूँ।
पिताजी बेरेक को साथ नहीं ले जाने देंगे।
वह एल्फ़! वह भाग गई।
हर गली-कूचे में ढूँढ़ो।
यूँ बिना अनुमति आने के लिए माफ़ी चाहूँगी, महाराज। पर मैं...
अब वह यह नाम नहीं पहचानते।
कैसे पता चला कि मैं यहाँ आऊँगी?
बाहर सैनिकों की टोली तुम्हें जहाज़ तक ले जाने का इंतज़ार कर रही है।
बेहतर होगा कि अपनी मर्ज़ी से चली जाओ।
मिरियल।
मैं...
सब ठीक है, पिताजी। मैं यहाँ हूँ।
मुझे माफ़ करना।
मुझे पता नहीं था।
इनकी बिगड़ती हालत के बारे में कम लोग जानते हैं।
मैं चाहूँगी कि ऐसा ही बना रहे।
फिर तो हमारे बीच सच बोलने का समय है।
तुम्हारे पिता एल्फ़-तरीकों के प्रति समर्पित थे।
तुम क्यों नहीं हो?
मुझे बताओ।
कृपया।
मेरे पिता अपनी धारणाओं में हमेशा संयमित थे।
लेकिन इनके राज्याभिषेक के बाद, कुछ बदल गया।
यह कठोर हो गए,
यह दावा करने लगे कि हमने वलार के क्रोध को भड़काया है,
और हमें प्रायश्चित करना होगा, और पुराने तौर-तरीकों पर लौटना होगा।
पूरे राज्य में बैचैनी थी।
और जब इन्होंने एल्व्स के साथ फिर से संबंध शुरू करने की घोषणा की...
तो विद्रोह भड़क उठा।
बहुत कुछ खो गया।
इनके स्थान पर मुझे शासन के लिए चुना गया,
उस अशांति को वश में करने के वादे के साथ।
लेकिन उस पहली रात, जब पूरा न्यूमेनोर सो रहा था,
यह मुझे यहाँ लेकर आए।
पलांतीर।
एक समय पर सात दृष्टि-मणि हुआ करती थीं।
बाकी की छह खो गईं या फिर शायद छिपा दी गईं।
यह मेरे पिता को दी गई थी।
और इसके साथ, एक रहस्य भी।
इस पर अपना हाथ रखो।
-आगाह करना चाहूँगी... -मैंने पहले भी पलांतिरी छुई हैं।
लेकिन तुमने यह वाली नहीं छुई है।
तुमने न्यूमेनोर का भविष्य देखा।
पलांतीर कई दर्शन दिखाती हैं।
कुछ जो कभी घटित नहीं होते।
कुछ जो घटित हो चुके हैं।
वह दर्शन तुम्हारे आगमन से शुरू होता है।
तुम्हें लगता है कि मैं न्यूमेनोर के पतन का कारण बनूँगी?
केवल न्यूमेनोर ही अपना पतन करवा सकता है।
वलार ने यह द्वीप हमारी अच्छाई के लिए उपहार दिया था।
अगर हम अंधेरे के मार्ग पर चल पड़े तो वे हमसे यह छीन सकते हैं।
वह अच्छाई थी एल्व्स के प्रति तुम्हारे पूर्वजों की राज-भक्ति।
मेरे पिता यही मानते थे।
उनके मार्ग ने हमें लगभग तबाह कर दिया।
इसी वजह से, मैं कल यह घोषणा करूँगी कि तुम जा चुकी हो।
और यह संकट टल चुका है।
अगर मध्य-धरती में बढ़ रही बुराई को रोका न गया,
तो वह फैलते हुए हम सबको निगल लेगी।
इस युद्ध से बचना तुम्हारे पतन की वजह बन सकती है।
मैं देवताओं पर सवाल नहीं उठाऊँगी। मेरा निर्णय अंतिम है।
यह निर्णय भय पर आधारित है।
मुझे पता है कि अकेला होना क्या होता है,
वह इकलौता जो देख सकता है,
वह इकलौता जो जानता है।
शायद अब हम दोनों में से किसी को यह भार अकेले नहीं उठाना पड़ेगा।
मैं तुमसे विनती करती हूँ, मिरियल, भय का रास्ता मत चुनो,
पर विश्वास का रास्ता चुनो।
मेरा साथ दो।
न्यूमेनोर को एक बार फिर एल्व्स के साथ लड़ने दो।
विश्वास एक दिल को बाँध सकता है, गैलाड्रिएल।
परंतु एक पूरी राज्य को बाँधने की ताकत उस डोरी में नहीं होती।
मुझे माफ़ कर दो।
जंगल खाली है। सभी जानवर भाग गए हैं।
तुम्हारा बेटा अंदाज़े से ज़्यादा समझदार निकला।
फाटक पर कोई है!
पीछे हटो।
-रास्ते से हट जाओ। पीछे हटो! -लड़के को जाने दो!
बहुत खाना है। हड़बड़ाओ मत!
रोवन! थीओ कहाँ है?
उसने कहा कि ठीक मेरे पीछे है।
-भूखी हूँ! -धक्का मत दो!
उसने मुझे धक्का दिया!
हमने हर पत्थर को पलटकर देखा। वह यहाँ पीछे नहीं है।
चलो।
वह कहाँ है?
वह यहाँ नहीं है!
चलो।
कोई कसर मत छोड़ना।
उसे नहीं ढूँढ़ पाए तो सरदार हमारी खाल उधेड़ देगा।
सरदार ने ही तो उसे हाथ से निकलने दिया था।
मुझे उसकी बू आ रही है...
चलो भी!
इसकी तलाशी लो।
उसे ढूंढो!
यहाँ नहीं है।
वहाँ पर! देखो!
कहीं जा रहे हो, बच्चे? पकड़ लिया।
वह कहाँ है?
नहीं!
तुमने वह कहाँ रखा है?
शायद बाज़ू खोने से तुम्हारी ज़ुबान खुल जाए।
जल्दी करो, बच्चे।
वे आ रहे हैं।
आगे बढ़ते रहो।
भागो!
माँ?
ब्रॉनविन।
भागो! खुली जगह पर पहुँचो!
यह क्या था?
यह चट्टानों के लिए एक गुहार थी
कि वह उन खनिको को छोड़ दें, जिनकी साँसें अब भी चल रही हों।
मैं बार-बार यह सोच रही थी कि अगर तुम नीचे न गए होते,
तो डुरिन उस गुफ़ा में होते जब वह...
मैं माफ़ी चाहती हूँ।
तुमसे झूठ बोलने के लिए।
तुम मेरे मित्र के प्रति वफ़ादार थीं। हमें बस यही याद रखना चाहिए।
उन्होंने आख़िरी खनिक को बाहर निकाला।
वह ज़िंदा है। सभी जीवित निकल आए।
तुम्हारे पिताजी को राहत मिली होगी।
उन्होंने वह बंद कर दी।
पूरी खदान ही बंद कर दी जाएगी।
-पूरी खदान? -पूरी की पूरी।
उन्हें थोड़ा वक़्त दो।
जलते अंगारे भी कभी न कभी शांत हो जाते हैं।
हाँ, पर कभी-कभी सोचता हूँ कि काश ऐसा न होता।
कभी-कभी सोचता हूँ कि काश उनसे वह कह पाता जो मेरे मन में है,
और फिर उस बुढ़ऊ से कभी बात न करूँ!
मेरे पिता ने अकेले ही जहाज़ से वालिनोर की यात्रा की,
और वलार को युद्ध में शामिल होने और मॉरगौथ का दमन करने के लिए राज़ी किया।
उसके कर्म इतने महान थे
कि वलार ने उन्हें इस दुनिया की सीमाओं से ऊपर उठाया...
आकाश में सदैव सांध्य तारे को रौशन करने के लिए।
कई सालों तक, दिन ढलने पर, मैं ऊपर आसमान में उसे देखकर...
यह सोचता कि अगर वह मुझे देख रहे होते तो क्या सोचते।
मैंने उनकी विरासत के साथ जो हासिल किया, उस पर उन्हें गर्व होता?
या फिर मेरे उस पर खरे न उतर पाने के अनगिनत तरीकों पर निराशा होती?
लेकिन फिर, एक रात, यह बात मेरे ज़हन में जागी
कि फर्क नहीं पड़ता वो मेरी तारीफ़ करें या बुराई,
मुझे तो बस एक बार अपने पिता से बात करके ही
वो ख़ुशी मिल जाती जिसके लिए मैं तरसता हूँ।
तो अपने पिता के साथ बचे हुए समय को ज़ाया मत करो।
एलरॉन्ड, मैं उम्मीद कर रही थी कि तुम मेरी एक दुविधा को हल करो।
तुम और मेरे पति कैसे मिले थे?
बताया तो था, मैंने इसे एक पहाड़ी-त्रासक से बचाया था।
-दो त्रासक से। -दो थे। हाँ, मुझे पता है।
मैं एलरॉन्ड से पूछ रही थी।
मुझे डर है कि मेरे पास आपके पति के कथन को बदलने के अलावा कोई चारा नहीं।
वहाँ तीन त्रासक थे। और मैंने इसे बचाया था।
तुम्हें शीशे में देखते हुए अपना चेहरा तो याद नहीं रहता।
जब मैंने जंगल में इसे देखा था,
तो यह उनके मुद्गर के वार से ख़ुद को बचा रहा था।
रोता और चीखता-चिल्लाता हुआ।
वह एक रणहुंकार थी।
चीखें इतनी तेज़ कि मुझे लगा कोई बच्चा है। मैंने अपना धनुष लिया...
-वह तलवार थी। -वह धनुष था।
-नहीं। वह तलवार थी! -जो भी हो...
माफ़ कर दीजिए, पिताजी।
मैं मग़रूर, ज़िद्दी और ग़लत था।
क्या आप मेरी ओर देखेंगे भी नहीं?
हमारे लोगों का मानना है...
कि जब एक नए बौने-राजा को ताज पहनाया जाता है,
तो उसके सभी पुरखों के वचन उसके कानों में गूँजते हैं,
और उसके साथ अपनी सलाह और विवेक
साझा करते हैं।
उनकी ग़लतियाँ भी।
लेकिन तुम्हें...
मेरी आवाज़ सुनने के लिए उस दिन का इंतज़ार नहीं करना पड़ेगा।
क्योंकि, मैं सदा तुम्हारे साथ हूँ, बेटा।
गुस्सा होने पर भी।
कभी-कभी, सबसे ज़्यादा गुस्सा होने पर।
माफ़ करने को कुछ नहीं है।
एलरॉन्ड ने मुझे कल उसके साथ लिंडन जाने के लिए न्योता दिया है।
क्या मैं वह स्वीकार करूँ?
एलरॉन्ड अपने आश्वासनों में काफ़ी विश्वसनीय लगा है
कि गिल-गलैड के उसे यहाँ भेजने के पीछे कोई दुर्भावना नहीं थी।
हाँ। यह सच है।
लेकिन आभास एक शक्तिशाली बूटी होती है।
तुम्हारा आभास क्या कहता है?
कुछ और ही माजरा है।
शाबाश, बेटा।
शाबाश।
लिंडन जाओ।
पता लगाओ कि वह क्या है।
शुक्रिया।
क्या बात है? क्या हुआ?
मैं एक संदेश लाया हूँ। उसकी ओर से जो हमारे दुश्मन की सेना का सेनापति है।
तुम्हारे लोग तभी बचेंगे, अगर इस भूमि पर अपने हक़ को त्याग दो...
और उसकी वफ़ादारी की कसम खाओ।
और अगर हम मना कर दें?
वह ऑस्टिरिथ आ रहा है।
चलो भी।
मुझसे पूछो तो, तुमने जो किया उसके बाद तुम एक जाम के हकदार हो।
चलो भी, ले लो।
जैसे तुमने मेरे खलिहान से वह तलवार ली थी।
मुझे नहीं पता आप क्या...
अब बस भी करो, लड़के।
जानते हो मैं किसकी बात कर रहा हूँ।
तुम्हें पता है वह क्या है? वह कोई आम तलवार नहीं है।
यह एक शक्ति है।
हमारे पूर्वजों के लिए उसके स्वामी के हाथों से बनाई गई।
एक तेजस्वी सेवक।
वह जो खो गया था, लेकिन वापस आएगा।
उसके बारे में सुना है, लड़के?
सौरॉन के बारे में सुना है?
तुमने वह आसमान में देखा होगा।
कुछ हफ़्ते हो चुके हैं।
वह धूमकेतु।
उसका मतलब है कि समय निकट आ गया है।
तुम्हारा और मेरा दायित्व है कि हम तैयार रहें।
किसलिए तैयार रहें?
चुप हो जाओ, लड़के।
अपनी ताक़त बचाकर रखो।
तुम्हें ज़रूरत पड़ेगी।
उसके लिए जो आने वाला है।
पितृदेव...
हमें वह मिल गई।
वह बुर्ज में है।
शांति से जाओ।
आपकी जनता चैन की साँस लेगी।
वे जल्द ही दरबार और चौक में
इकट्ठा होंगे, आपकी घोषणा सुनने के लिए।
तो उन्हें इंतज़ार नहीं कराते हैं।
मान्यता है कि श्वेत वृक्ष की पंखुड़ियाँ गिरना
कोई तुच्छ चीज़ नहीं होती,
बल्कि स्वयं वलार के आँसू गिर रहे होते हैं,
एक जीती-जागती याद कि उनकी आँखें और उनका न्याय, दोनों सदा हम पर बने रहते हैं।
इंसान की तकदीर में एक निर्णायक पल आता है।
निर्णय की वह घड़ी
जिसमें हम सबको, हर एक को
यह तय करना पड़ता है कि हम क्या बनेंगे।
क्या हमारे दिल उन पत्थर की मूर्तियों जैसे बनेंगे जो हमारे द्वीप को घेरती हैं?
या उन्हें तराशने वाले सूरमाओं का ख़ून हमारी रगों में दौड़ता है?
क्या हमारी वीरता हमारे मृत पूर्वजों की कब्र में दफ़्न हो गई?
या फिर वह यहाँ,
आज भी हमारे बीच ज़िंदा है...
उगते सूरज की तरह प्रज्ज्वलित होने को लालायित?
आपको किसी ऐसे ख़तरे का सामना करने का आदेश नहीं दूँगी जिसका स्वयं सामना न करूँ।
इसलिए, मैंने तय किया है कि मैं स्वयं एल्फ़ को वापस मध्य-धरती छोड़ने जाऊँगी।
हमारे उन मानव भाई-बहनों की सहायता करने जो दक्षिणभूमि में दुश्मनों से घिरे हैं।
आपकी रानी ने अपनी मंशा ज़ाहिर कर दी।
हमारे जहाज़ दस दिन बाद प्रस्थान करेंगे।
न्यूमेनोर के महान राज्य से वीरों और वीरांगनाओं का
एक अभियान दल बनाया जाएगा।
हमारी राजरानी की सुरक्षा के प्रति कौन ख़ुद को समर्पित करके जाना चाहेगा?
आगे बढ़ो और अपनी हामी भरो।
मैं जाऊँगा।
मैं जाऊँगा!
संवाद अनुवादक श्रुति शुक्ला
रचनात्मक पर्यवेक्षक दिनेश शाकुल